
Ako ***[namaz](https://pitajucene.com/search/Namaz/questions/ "Pretraži pitanja o namazu")*** ne klanjam u njegovom prvom vremenu, jesam li dužan proučiti ezan? Allah vas nagradio!


* 
* 
* 
* 
* 
* 
* 

 
Je li obaveza proučiti ezan ukoliko se ne klanja u prvom namaskom vremenu

Ezan je simbol dini-islama, i ne treba ga nikada izostavljati. Buharija i Muslim zabilježili su da je Enes b. Malik pripovijedao: “Kada bi došao u neko mjesto, ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, sačekao bi zoru, i ako bi čuo ezan, otišao bi na drugu stranu, a ako ne bi čuo ezan, napao bi stanovnike toga mjesta.” ***[Hadis](https://pitajucene.com/search/Hadis/questions/ "Pretraži pitanja o hadisima")*** jasno ukazuje na odliku i mjesto ezana u islamu. Onaj ko klanja zasebno ili sa svojom porodicom u džematu, proučit će ezan i ikamet. Ako to ne učini, ***[namaz](https://pitajucene.com/search/Namaz/questions/ "Pretraži pitanja o namazu")*** će biti ispravan, ali nije lijepo postupio. Kao dokaz islamski učenjaci koriste hadis Ukbeta b. Amira el-Džuhenija u kome stoji da je Poslanik, sallallahu alejhi ve sellem, rekao: “Allah se čudi pastiru koji na planinskom vrhu prouči ezan i klanja. Uzvišeni Allah kaže (Svojim melekima): ‘Pogledajte Moga roba, proučio je ezan i uspostavio namaz, Mene se boji, oprostio sam mu i uveo ga u Džennet”‘, a Allah najbolje zna.


———–


Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** – preuzeto iz knjige “FETVE (Pravne decizije)”


Preuzmite knjigu u pdf formatu:  

<https://pitajucene.com/wp-content/uploads/2019/06/Fetve-Pravne-decizije-mr.Safet-Kuduzovic.pdf>


